ನ್ಯಾಷನಲ್ ಬುಕ್ ಟ್ರಸ್ಟ್

ನ್ಯಾಷನಲ್ ಬುಕ್ ಟ್ರಸ್ಟ್, ಭಾರತLogo of the National Book Trust, Indiaಸಂಕ್ಷಿಪ್ತ ಪದNBTರಚನೆ೧ ಆಗಷ್ಟ್ ೧೯೫೭, ೬೫ ವರ್ಷಗಳ ಹಿಂದೆ (1957-08-01)ಸ್ವರೂಪ / ವಿಧಸರ್ಕಾರಿ ಸಂಸ್ಥೆಕೇಂದ್ರ ಕಛೇರಿವಸಂತ ಕಂಜ್, ದೆಹಲಿ, ಭಾರತಸೇವೆಗೆ ಒಳಪಡುವ ಪ್ರದೇಶಭಾರತಅಧಿಕೃತ ಭಾಷೆಇಂಗ್ಲೀಷ್, ಹಿಂದಿಅಧ್ಯಕ್ಷರುಗೊವಿಂದ್ ಪ್ರಸಾದ್ ಶರ್ಮಪ್ರಕಟಣೆಗಳುNBT Newsletterಪೋಷಕ ಸಂಸ್ಥೆಶಿ‍‍ಕ್ಷಣ ಸಚಿವಾಲಯ, ಭಾರತ ಸರ್ಕಾರಜಾಲತಾಣnbtindia.gov.in

ನ್ಯಾಷನಲ್ ಬುಕ್ ಟ್ರಸ್ಟ್ ( NBT ) ಭಾರತೀಯ ಪ್ರಕಾಶನ ಸಂಸ್ಥೆಯಾಗಿದ್ದು, ಇದನ್ನು 1957 ರಲ್ಲಿ ಭಾರತ ಸರ್ಕಾರದ ಶಿಕ್ಷಣ ಸಚಿವಾಲಯದ ಅಡಿಯಲ್ಲಿ ಸ್ವಾಯತ್ತ ಸಂಸ್ಥೆಯಾಗಿ ಸ್ಥಾಪಿಸಲಾಯಿತು. ಟ್ರಸ್ಟ್‌ನ ಚಟುವಟಿಕೆಗಳಲ್ಲಿ ಪ್ರಕಾಶನ, ಓದುವಿಕೆ ಮತ್ತು ಪುಸ್ತಕಗಳ ಪ್ರಚಾರ, ವಿದೇಶಗಳಲ್ಲಿ ಭಾರತೀಯ ಪುಸ್ತಕಗಳ ಪ್ರಚಾರ, ಲೇಖಕರು ಮತ್ತು ಪ್ರಕಾಶಕರಿಗೆ ನೆರವು ಮತ್ತು ಮಕ್ಕಳ ಸಾಹಿತ್ಯದ ಪ್ರಚಾರ ಸೇರಿವೆ. NBT ಯು ಮಕ್ಕಳು ಮತ್ತು ನವ-ಸಾಕ್ಷರರಿಗೆ ಪುಸ್ತಕಗಳು ಸೇರಿದಂತೆ ಎಲ್ಲಾ ವಯೋಮಾನದವರಿಗೆ ಹಲವಾರು ಭಾರತೀಯ ಭಾಷೆಗಳಲ್ಲಿ ಓದುವ ಸಂಪನ್ಮೂಲಗಳನ್ನು ಪ್ರಕಟಿಸುತ್ತದೆ. ಅವರು ಇತ್ತೀಚಿನ ಪ್ರಕಟಣೆಗಳ ಬಗ್ಗೆ ಮಾಸಿಕ ಸುದ್ದಿಪತ್ರವನ್ನು ಪ್ರಕಟಿಸುತ್ತಾರೆ.

ಎನ್. ಬಿ. ಟಿ. ಮಕ್ಕಳು ಮತ್ತು ನವ ಸಾಕ್ಷರರಿಗಾಗಿ ಪುಸ್ತಕಗಳು ಸೇರಿದಂತೆ ಎಲ್ಲಾ ವಯೋಮಾನದವರಿಗೆ ಹಲವಾರು ಭಾರತೀಯ ಭಾಷೆಗಳಲ್ಲಿ ಓದುವ ವಸ್ತುಗಳನ್ನು ಪ್ರಕಟಿಸುತ್ತದೆ. ಅವರು ಇತ್ತೀಚಿನ ಪ್ರಕಟಣೆಗಳ ಬಗ್ಗೆ ಮಾಸಿಕ ಸುದ್ದಿಪತ್ರ ಪ್ರಕಟಿಸುತ್ತಾರೆ.

 ಉದ್ದೇಶ 
ನ್ಯಾಷನಲ್ ಬುಕ್ ಟ್ರಸ್ಟ್ (NBT), ಭಾರತವು 1957 ರಲ್ಲಿ ಭಾರತ ಸರ್ಕಾರ ( ಉನ್ನತ ಶಿಕ್ಷಣ ಇಲಾಖೆ, ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯ ) ಸ್ಥಾಪಿಸಿದ ಒಂದು ಉನ್ನತ ಸಂಸ್ಥೆಯಾಗಿದೆ. ಭಾರತದ ಮೊದಲ ಪ್ರಧಾನಿ ಪಂ. ಜವಾಹರಲಾಲ್ ನೆಹರು ಅವರು NBT ಯು ಕಡಿಮೆ ಬೆಲೆಯ ಪುಸ್ತಕಗಳನ್ನು ಪ್ರಕಟಿಸುವ ಅಧಿಕಾರಶಾಹಿ-ಮುಕ್ತ ಸಂಸ್ಥೆಯಾಗಬೇಕೆಂದು ಉದ್ದೇಶಿಸಿದ್ದರು.

NBT ಯ ಉದ್ದೇಶಗಳು:

 ಇಂಗ್ಲಿಷ್, ಹಿಂದಿ ಮತ್ತು ಇತರ ಭಾರತೀಯ ಭಾಷೆಗಳಲ್ಲಿ ಉತ್ತಮ ಸಾಹಿತ್ಯವನ್ನು ರಚಿಸುವುದು ಮತ್ತು ಪ್ರೋತ್ಸಾಹಿಸುವುದು ಮತ್ತು ಅಂತಹ ಸಾಹಿತ್ಯವನ್ನು ಸಾರ್ವಜನಿಕರಿಗೆ  ಯೋಗ್ಯ ಬೆಲೆಯಲ್ಲಿ ಲಭ್ಯವಾಗುವಂತೆ ಮಾಡುವುದು.
 ಪುಸ್ತಕ ಪ್ರಕಟಣಾ ಪಟ್ಟಿ (ಕ್ಯಾಟಲಾಗ್‌) ಗಳನ್ನು ಹೊರತರುವುದು.
 ಪುಸ್ತಕ ಮೇಳಗಳು/ಪ್ರದರ್ಶನಗಳು ಮತ್ತು ವಿಚಾರಗೋಷ್ಠಿಗಳನ್ನು ಏರ್ಪಡಿಸುವುದು.
 ಜನರನ್ನು ಪುಸ್ತಕಗಳ ಬಗ್ಗೆ ಮನಸ್ಸುಳ್ಳವರನ್ನಾಗಿಸಲು ಅಗತ್ಯವಿರುವ ಎಲ್ಲಾ ಕ್ರಮಗಳನ್ನು ಕೈಗೊಳ್ಳುವುದು.

 ಪ್ರಮುಖ ಉಪಕ್ರಮಗಳು 
ದೇಶದಾದ್ಯಂತ ಓದುಗರ ನೆಲೆಯನ್ನು ವಿಸ್ತರಿಸಲು ಇತ್ತೀಚೆಗೆ 'ನ್ಯಾಷನಲ್ ಬುಕ್ ಟ್ರಸ್ಟ್' ವಿವಿಧ ಕಾರ್ಯಕ್ರಮಗಳನ್ನು ಪ್ರಾರಂಭಿಸಿದೆ. ಕೆಲವು ಹೊಸ ಪರಿಣಾಮಕಾರಿ ಕಾರ್ಯಕ್ರಮಗಳನ್ನು ಕೆಳಗೆ ವಿವರಿಸಲಾಗಿದೆ:

 ಸಮಗ್ರ ಶಿಕ್ಷಾ ಅಭಿಯಾನ 
ಈ ಉಪಕ್ರಮದ ಅಡಿಯಲ್ಲಿ, ಬುಡಕಟ್ಟು ಭಾಷೆಗಳು ಸೇರಿದಂತೆ 50 ಕ್ಕೂ ಹೆಚ್ಚು ಭಾರತೀಯ ಭಾಷೆಗಳಲ್ಲಿ ಶಾಲಾ ಮಕ್ಕಳಿಗೆ ಟ್ರಸ್ಟ್‌ನ ವಯೋಮಾನದ ಪ್ರಕಾರ ಪುಸ್ತಕಗಳನ್ನು ಒದಗಿಸಲಾಗಿದೆ.

ಕಾರ್ಯಕ್ರಮದ ಮುಖ್ಯಾಂಶಗಳು:

 ಈ ಕಾರ್ಯಕ್ರಮವು ಸುಮಾರು 1.5 ಲಕ್ಷ ಶಾಲೆಗಳನ್ನು ತಲುಪಿದೆ. 
 ವಿವಿಧ ಪ್ರಕಾರಗಳ 2 ಕೋಟಿ ಪುಸ್ತಕಗಳನ್ನು ಮುದ್ರಿಸಲಾಗಿದೆ; 
 16 ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳನ್ನು ಒಳಗೊಂಡಿದೆ; 
 25,000 ಓದುಗರ ಕ್ಲಬ್‌ಗಳನ್ನು ಸ್ಥಾಪಿಸಲಾಗಿದೆ;
 5 ಭಾಷೆಗಳಲ್ಲಿ 200 ಕ್ಕೂ ಹೆಚ್ಚು ಬ್ರೈಲ್ ಪುಸ್ತಕಗಳು ಮತ್ತು 300 ಕ್ಕೂ ಹೆಚ್ಚು ಸಚಿತ್ರ ಪುಸ್ತಕಗಳು, ಅಧ್ಯಾಯ ಪುಸ್ತಕಗಳು, ಸ್ಪರ್ಶ, ಮೌನ, ಇ-ಪುಸ್ತಕಗಳು ಇತ್ಯಾದಿಗಳನ್ನು ಹೊರತಂದಿದೆ.

 ಗೌರವ ಅತಿಥಿಯಾಗಿ ಭಾಗವಹಿಸುವಿಕೆ 
ಅಬುಧಾಬಿ ಅಂತರಾಷ್ಟ್ರೀಯ ಪುಸ್ತಕ ಮೇಳದಲ್ಲಿ (24-30 ಏಪ್ರಿಲ್ 2019) ಮತ್ತು ಗ್ವಾಡಲಜರಾ ಪುಸ್ತಕ ಮೇಳದಲ್ಲಿ (30 ನವೆಂಬರ್-8 ಡಿಸೆಂಬರ್ 2019) ಭಾರತವು ಗೌರವಾನ್ವಿತ ದೇಶದ ಅತಿಥಿಯಾಗಿತ್ತು. ಭಾರತ ಸರ್ಕಾರದ ಮಾನವ ಸಂಪನ್ಮೂಲ ಸಚಿವಾಲಯವು, ನ್ಯಾಷನಲ್ ಬುಕ್ ಟ್ರಸ್ಟ್ ಅನ್ನು ಅಂತರರಾಷ್ಟ್ರೀಯ ಪುಸ್ತಕ ಮೇಳಗಳಲ್ಲಿ ಅತಿಥಿ ದೇಶಗಳ ಪಾಲ್ಗೊಳ್ಳುವಿಕೆಯನ್ನು ಸಂಘಟಿಸಲು ನೋಡಲ್ ಏಜೆನ್ಸಿಯಾಗಿ ಆಯ್ಕೆ ಮಾಡಿದೆ. ನೂರಕ್ಕೂ ಹೆಚ್ಚು ಲೇಖಕರು, ವಿಜ್ಞಾನ ಸಂವಹನಕಾರರು, ಮಕ್ಕಳ ಬರಹಗಾರರು, ಕಥೆಗಾರರು, ಕಲಾವಿದರು, ಪ್ರಕಾಶನ ವೃತ್ತಿಪರರನ್ನು ಒಳಗೊಂಡ ಪ್ರಬಲ ನಿಯೋಗವು ಎರಡು ಅತಿಥಿ ದೇಶಗಳ ಪ್ರಸ್ತುತಿಗಳಲ್ಲಿ ಭಾಗವಹಿಸಿದೆ.

 ಓದುವಿಕೆಯ ಮತ್ತು ಪುಸ್ತಕಗಳ ಪ್ರಚಾರ 
ದೇಶದಾದ್ಯಂತ ಪುಸ್ತಕ ಮೇಳಗಳು ಮತ್ತು ಪ್ರದರ್ಶನಗಳನ್ನು ಆಯೋಜಿಸುವ ಮೂಲಕ ಪುಸ್ತಕಗಳ ಪ್ರಚಾರ ಮತ್ತು ಓದುವ ಅಭ್ಯಾಸವನ್ನು ಉತ್ತೇಜಿಸುವಲ್ಲಿ NBT ಪ್ರಮುಖ ಪಾತ್ರ ವಹಿಸುತ್ತದೆ.

ಭಾರತ ಮತ್ತು ವಿದೇಶಗಳಲ್ಲಿ ಪುಸ್ತಕಗಳ ಪ್ರಚಾರಕ್ಕಾಗಿ ನೋಡಲ್ ಸಂಸ್ಥೆಯಾಗಿ, NBT:

 ದೇಶದಾದ್ಯಂತ ವಿವಿಧ ಹಂತಗಳಲ್ಲಿ ಪುಸ್ತಕ ಮೇಳಗಳು/ಪ್ರದರ್ಶನಗಳನ್ನು ಆಯೋಜಿಸುತ್ತದೆ. ಇದು ಪ್ರತಿಷ್ಠಿತ ವಾರ್ಷಿಕ ನವ ದೆಹಲಿ ವಿಶ್ವ ಪುಸ್ತಕ ಮೇಳವನ್ನು ನವದೆಹಲಿಯಲ್ಲಿ ಆಯೋಜಿಸುತ್ತದೆ.
 ಪ್ರತಿ ವರ್ಷವು ಪ್ರಮುಖ ಅಂತಾರಾಷ್ಟ್ರೀಯ ಪುಸ್ತಕ ಮೇಳಗಳಲ್ಲಿ ಭಾಗವಹಿಸುತ್ತದೆ ಮತ್ತು ಭಾರತದ ಪುಸ್ತಕಗಳನ್ನು ಪ್ರದರ್ಶಿಸುತ್ತದೆ.
 ತನ್ನ ವೆಬ್‌ಸೈಟ್ ಮೂಲಕ ಮೊಬೈಲ್ ಪ್ರದರ್ಶನಗಳು ಮತ್ತು ಆನ್‌ಲೈನ್ ಮಾರಾಟದ ಮೂಲಕ ಪುಸ್ತಕಗಳನ್ನು ಜನರ ಮನೆ ಬಾಗಿಲಿಗೆ ಲಭ್ಯವಾಗುವಂತೆ ಮಾಡುತ್ತದೆ.
 ದೇಶಾದ್ಯಂತ 72,000 ಕ್ಕೂ ಹೆಚ್ಚು ಬುಕ್ ಕ್ಲಬ್ ಸದಸ್ಯರನ್ನು ದಾಖಲಿಸಿದೆ.
 ಲೇಖಕರು ಮತ್ತು ಪ್ರಕಾಶಕರಿಗೆ ಹಣಕಾಸಿನ ನೆರವು ನೀಡುತ್ತದೆ.
 ಸೆಮಿನಾರ್‌ಗಳು ಮತ್ತು ಕಾರ್ಯಾಗಾರಗಳನ್ನು ಆಯೋಜಿಸುತ್ತದೆ.
 ಈಶಾನ್ಯ ಭಾರತದಲ್ಲಿ ಪುಸ್ತಕಗಳ ಪ್ರಚಾರಕ್ಕಾಗಿ ಮತ್ತು ಪುಸ್ತಕ ಓದುವಿಕೆಯನ್ನು ಉತ್ತೇಜಿಸಲು ಆ ಪ್ರದೇಶಗಳಲ್ಲಿ ವಿಶೇಷ ಪುಸ್ತಕ ಮೇಳಗಳು ಮತ್ತು ಸಾಹಿತ್ಯಿಕ ಕಾರ್ಯಕ್ರಮಗಳನ್ನು ಆಯೋಜಿಸುತ್ತದೆ.
 ಟ್ರಸ್ಟ್ ಇಂಗ್ಲಿಷ್‌ನಲ್ಲಿ ಮಾಸಿಕ 'ಸುದ್ದಿಪತ್ರ'ವನ್ನು ಪ್ರಕಟಿಸುತ್ತದೆ ಮತ್ತು ವಾರ್ಷಿಕ ಕ್ಯಾಲೆಂಡರ್ ಅನ್ನು ಸಹ ಹೊರತರುತ್ತದೆ.

 ಮೊಬೈಲ್ ಪುಸ್ತಕ ಪ್ರದರ್ಶನಗಳು 
ಮೊಬೈಲ್ ವ್ಯಾನ್‌, 'ಪುಸ್ತಕ ಪರಿಕ್ರಮ'ದಂತಹ ನವೀನ ಪುಸ್ತಕ ಪ್ರದರ್ಶನ ಯೋಜನೆಗಳ ಮೂಲಕ ದೂರದ, ಗ್ರಾಮೀಣ ಮತ್ತು ದುರ್ಗಮ ಪ್ರದೇಶಗಳಲ್ಲಿ ಸಾರ್ವಜನಿಕರಿಗೆ ಪುಸ್ತಕಗಳನ್ನು ಕೈಗೆಟುಕುವಂತೆ ಮಾಡಲು ದೇಶಾದ್ಯಂತ NBT ಕಾರ್ಯಪ್ರವೃತ್ತವಾಗಿದೆ. 1992 ರಲ್ಲಿ ಪ್ರಾರಂಭವಾದಾಗಿನಿಂದ, ಈಶಾನ್ಯ ರಾಜ್ಯಗಳು ಸೇರಿದಂತೆ ದೇಶದ ಎಲ್ಲಾ ರಾಜ್ಯಗಳಲ್ಲಿ ಇಂತಹ ಸುಮಾರು 15,000 ಪ್ರದರ್ಶನಗಳನ್ನು ಆಯೋಜಿಸಿದೆ.

 ನವದೆಹಲಿ ವಿಶ್ವ ಪುಸ್ತಕ ಮೇಳ 
NBT ಯು ಪ್ರತಿಷ್ಠಿತ ವಾರ್ಷಿಕ ನವದೆಹಲಿ ವಿಶ್ವ ಪುಸ್ತಕ ಮೇಳವನ್ನು ಆಯೋಜಿಸುತ್ತದೆ, ಇದು ಆಫ್ರೋ-ಏಷ್ಯನ್ ಪ್ರದೇಶದ ಅತಿದೊಡ್ಡ ಪುಸ್ತಕ ಕಾರ್ಯಕ್ರಮವಾಗಿದೆ. ಕಳೆದ ನಾಲ್ಕು ದಶಕಗಳಲ್ಲಿ ನವದೆಹಲಿ ವಿಶ್ವ ಪುಸ್ತಕ ಮೇಳವು ಅಂತರಾಷ್ಟ್ರೀಯ ಪ್ರಕಾಶಕರಲ್ಲಿ ಹೆಚ್ಚಿನ ಖ್ಯಾತಿಯನ್ನು ಗಳಿಸಿದೆ. 28 ನೇ NDWBF ಅನ್ನು 4 ರಿಂದ 12 ಜನವರಿ 2020 ರವರೆಗೆ ನವದೆಹಲಿಯ ಪ್ರಗತಿ ಮೈದಾನದಲ್ಲಿ ಆಯೋಜಿಸಲಾಗಿತ್ತು. ಮಹಾತ್ಮಾ ಗಾಂಧಿಯವರ 150 ನೇ ಜನ್ಮ ವಾರ್ಷಿಕೋತ್ಸವದ ಗುರುತಿಗಾಗಿ, NDWBF ನ ಮುಖ್ಯ ವಿಷಯವಾಗಿ (ಥೀಮ್) 'ಗಾಂಧಿ: ದಿ ರೈಟರ್ಸ್' ರೈಟರ್' ಎಂದು ನಿಗಧಿಪಡಿಸಲಾಗಿತ್ತು. 2018 ರಲ್ಲಿ, ಯುರೋಪಿಯನ್ ಯೂನಿಯನ್ ಮತ್ತು 2019 ರಲ್ಲಿ ಶಾರ್ಜಾ ದೇಶಗಳು NDWBF ನಲ್ಲಿ ಗೌರವ ಆತಿಥ್ಯವನ್ನು ಪಡೆದಿದ್ದವು.

 ರಾಷ್ಟ್ರೀಯ ಓದುಗರ ಸಮೀಕ್ಷೆ 
2025 ರ ವೇಳೆಗೆ 15-25 ವಯಸ್ಸಿನ ಎಲ್ಲಾ ಯುವಕರನ್ನು ಸಕ್ರಿಯ ಓದುಗರನ್ನಾಗಿ ಮಾಡುವ ದೂರದೃಷ್ಟಿಯೊಂದಿಗೆ, NBT ಯುವಕರಲ್ಲಿ ಓದಿನ ಆಸಕ್ತಿ ಮೂಡಿಸಲು ರಾಷ್ಟ್ರೀಯ ಕ್ರಿಯಾ ಯೋಜನೆಯನ್ನು (NAPRDY) ಹಮ್ಮಿಕೊಂಡಿತ್ತು. NAPRDY ಅಡಿಯಲ್ಲಿನ ಮೊದಲ ಪ್ರಮುಖ ಹೆಜ್ಜೆಯೆಂದರೆ, ದೇಶದಾದ್ಯಂತ ಗ್ರಾಮೀಣ ಮತ್ತು ನಗರ ಪ್ರದೇಶದ ಯುವಕರಲ್ಲಿ ಮೊಟ್ಟಮೊದಲ ಬಾರಿಗೆ ರಾಷ್ಟ್ರೀಯ ಯುವ ಓದುಗರ ಸಮೀಕ್ಷೆಯನ್ನು ಕೈಗೊಂಡಿರುವುದು. ಇದನ್ನು ಓದುಗರ ಮಾದರಿಗಳನ್ನು ನಿರ್ಣಯಿಸಲು ರಾಷ್ಟ್ರೀಯ ಅನ್ವಯಿಕ ಆರ್ಥಿಕ ಸಂಶೋಧನಾ ಮಂಡಳಿ (NCAER) ಕೈಗೊಂಡಿದೆ. ಯುವಕರ ಓದು ಅಗತ್ಯವಾಗಿ. ಈ ಸಮೀಕ್ಷೆಯನ್ನು ಎನ್‌ಬಿಟಿ ವರದಿಯಾಗಿ ಪ್ರಕಟಿಸಿದೆ.

ಈಶಾನ್ಯ ಭಾರತದ ಯುವಜನತೆಯ ಕುರಿತಾದ ಎರಡನೇ ವರದಿಯ ರೂಪದಲ್ಲಿ ಅನುಸರಣಾ ಅಧ್ಯಯನ: ಜನಸಂಖ್ಯಾಶಾಸ್ತ್ರ ಮತ್ತು ಓದುಗರು, ಈಶಾನ್ಯ ರಾಜ್ಯಗಳಲ್ಲಿನ ಸಾಕ್ಷರ ಯುವಕರ ಓದುವ ಹವ್ಯಾಸಗಳು ಮತ್ತು ವಿವಿಧ ವಿಷಯಗಳಿಗೆ ಅವರು ಒಡ್ಡಿಕೊಳ್ಳುವುದರ ಬಗ್ಗೆ ವಿಶ್ಲೇಷಣಾತ್ಮಕ ಮತ್ತು ವಿವರವಾದ ಖಾತೆಯನ್ನು ನೀಡುತ್ತದೆ. ಮಾಧ್ಯಮದ ರೂಪಗಳನ್ನು NBT ಸಹ ಪ್ರಕಟಿಸಿದೆ.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಶಿಕ್ಷಣ ಸಚಿವಾಲಯ (ಭಾರತ)